
DR.30.6.2010 42 

 
yang sedemikian memerlukan perancangan yang teliti supaya ia dapat berjalan 
dengan lancar dan berkesan. 

 Yang Berhormat Kubang Kerian menyarankan agar usaha-usaha diambil 
untuk menjadikan Parlimen Malaysia setaraf House of Commons. Untuk 
makluman Yang Berhormat, kerajaan sentiasa berusaha untuk menjadikan 
Parlimen Malaysia setaraf dengan Parlimen lain di dunia dengan merujuk amalan 
dan konvensyen House of Commons serta negara-negara Komanwel yang lain. 

Antara usaha yang telah dijalankan ialah dengan menyediakan ruang dan 
persekitaran yang kondusif untuk Ahli-ahli Parlimen bersidang. Menyediakan 
kemudahan ICT seperti kemudahan wifi, aturan urusan mesyuarat dan penyata 
rasmi yang boleh diakses melalui internet. Kemudahan pusat-pusat sumber 
dengan buku-buku rujukan yang terkini dan juga menyediakan pegawai penyelidik 
untuk membantu Ahli-ahli Parlimen dalam perbahasan. 

Dr. Lo' Lo' Haji Mohamad Ghazali [Titiwangsa]: Laluan. 

Tuan Salahuddin Haji Ayub [Kubang Kerian]: [Bangun]  

Dato' Seri Mohamed Nazri Abdul Aziz: Yang Berhormat Kubang Kerian. 

Tuan Salahuddin Haji Ayub [Kubang Kerian]: Tuan Yang di-Pertua, 
berdasarkan jawapan menteri sebentar tadi yang pada dasarnya beliau bersetuju 
kita mesti bergerak ke arah Parlimen yang lebih baik. Saya dalam perbahasan 
saya mencadangkan supaya Parlimen ini jangan ada menteri jagalah. Menteri 
yang jambu ini, kita pun dah lama tengok dah. [Ketawa] 

 Jadi Menteri Luarkah, nak jadi PMkah, itu kita alu-alukan.  Kita mahukan 
supaya kerusi Speaker ini benar-benar menjadi kerusi yang benar-benar menepati 
prinsip Parlimen ini. Tak ada campur tangan daripada Menteri Eksekutif. Kita 
mahu satu kebebasan untuk masa depan demokrasi yang lebih baik.  Adakah 
kerajaan bersedia untuk mengkaji cadangan seperti ini? Kalau hanya sekadar 
renovation, tambah buku, tambah kemudahan-kemudahan, ini bukan suatu yang 
bersifat pendekatan yang holistik. Ini masih lagi piecemeal solution. Kita hendak 
suatu anjakan berlaku dalam Parlimen ini. Speaker dengan kerusinya, dengan 
kedudukannya lebih bebas untuk menentukan, untuk review Standing Orders 
supaya kami di sini dan kita di sini lebih demokratik dalam membuat keputusan. 
Adakah kerajaan bersedia ataupun menubuhkan suatu jawatankuasa khas untuk 
kita bergerak ke arah itu? Terima kasih. 

Dr. Lo' Lo' Haji Mohamad Ghazali [Titiwangsa]: Tan Sri, sama. Terima 
kasih Tan Sri Yang Dipertua, boleh saya sambung? 

Dato' Seri Mohamed Nazri Abdul Aziz: Bagi menjawab Yang Berhormat 
Kubang Kerian ini, saya hendak sebut di sini iaitu menteri ataupun kementerian 
ataupun ada menteri diwujudkan untuk satu-satunya institusi itu ialah 
penghormatan yang diberikan kepada institusi itu.  

Oleh sebab itu kalau kita rasa pertahanan penting, kita ada Menteri 
Pertahanan. Kalau luar negara penting, kita ada Menteri Luar Negara. Oleh kerana 
kita menganggap Parlimen itu penting, kerana sebab itulah kita ada menteri yang 
jaga Parlimen. Kalau tidak, Yang Berhormat boleh tafsirkan seolah-olah kita tidak 
mengendahkan Parlimen, tidak peduli langsung.  

Kehadiran menteri ini bukan sebagai untuk hendak mempengaruhi atau 
lebih berkuasa daripada Speaker, jangan silap. Speaker itu berkuasa duduk di 
atas itu. Kalau sekejap lagi saya nak terus berucap, dia berhenti. Saya berhentilah. 



yang sedemikian memerlukan perancangan yang teliti supaya ia dapat berjalan dengan lancar dan berkesan. Yang Berhormat Kubang Kerian menyarankan agar usaha-usaha diambil untuk menjadikan Parlimen Malaysia setaraf House of Commons. Untuk makluman Yang Berhormat, kerajaan sentiasa berusaha untuk menjadikan Parlimen Malaysia setaraf dengan Parlimen lain di dunia dengan merujuk amalan dan konvensyen House of Commons serta negara-negara Komanwel yang lain. Antara usaha yang telah dijalankan ialah dengan menyediakan ruang dan persekitaran yang kondusif untuk Ahli-ahli Parlimen bersidang. Menyediakan kemudahan ICT seperti kemudahan wifi, aturan urusan mesyuarat dan penyata rasmi yang boleh diakses melalui internet. Kemudahan pusat-pusat sumber dengan buku-buku rujukan yang terkini dan juga menyediakan pegawai penyelidik untuk membantu Ahli-ahli Parlimen dalam perbahasan. Dr. Lo' Lo' Haji Mohamad Ghazali [Titiwangsa]: Laluan. Tuan Salahuddin Haji Ayub [Kubang Kerian]: [Bangun]. Dato' Seri Mohamed Nazri Abdul Aziz: Yang Berhormat Kubang Kerian. Tuan Salahuddin Haji Ayub [Kubang Kerian]: Tuan Yang di-Pertua, berdasarkan jawapan menteri sebentar tadi yang pada dasarnya beliau bersetuju kita mesti bergerak ke arah Parlimen yang lebih baik. Saya dalam perbahasan saya mencadangkan supaya Parlimen ini jangan ada menteri jagalah. Menteri yang jambu ini, kita pun dah lama tengok dah. [Ketawa]. Jadi Menteri Luarkah, nak jadi PMkah, itu kita alu-alukan. Kita mahukan supaya kerusi Speaker ini benar-benar menjadi kerusi yang benar-benar menepati prinsip Parlimen ini. Tak ada campur tangan daripada Menteri Eksekutif. Kita mahu satu kebebasan untuk masa depan demokrasi yang lebih baik. Adakah kerajaan bersedia untuk mengkaji cadangan seperti ini? Kalau hanya sekadar renovation, tambah buku, tambah kemudahan-kemudahan, ini bukan suatu yang bersifat pendekatan yang holistik. Ini masih lagi piecemeal solution. Kita hendak suatu anjakan berlaku dalam Parlimen ini. Speaker dengan kerusinya, dengan kedudukannya lebih bebas untuk menentukan, untuk review Standing Orders supaya kami di sini dan kita di sini lebih demokratik dalam membuat keputusan. Adakah kerajaan bersedia ataupun menubuhkan suatu jawatankuasa khas untuk kita bergerak ke arah itu? Terima kasih. Dr. Lo' Lo' Haji Mohamad Ghazali [Titiwangsa]: Tan Sri, sama. Terima kasih Tan Sri Yang Dipertua, boleh saya sambung?. Dato' Seri Mohamed Nazri Abdul Aziz: Bagi menjawab Yang Berhormat Kubang Kerian ini, saya hendak sebut di sini iaitu menteri ataupun kementerian ataupun ada menteri diwujudkan untuk satu-satunya institusi itu ialah penghormatan yang diberikan kepada institusi itu. Oleh sebab itu kalau kita rasa pertahanan penting, kita ada Menteri Pertahanan. Kalau luar negara penting, kita ada Menteri Luar Negara. Oleh kerana kita menganggap Parlimen itu penting, kerana sebab itulah kita ada menteri yang jaga Parlimen. Kalau tidak, Yang Berhormat boleh tafsirkan seolah-olah kita tidak mengendahkan Parlimen, tidak peduli langsung. Kehadiran menteri ini bukan sebagai untuk hendak mempengaruhi atau lebih berkuasa daripada Speaker, jangan silap. Speaker itu berkuasa duduk di atas itu. Kalau sekejap lagi saya nak terus berucap, dia berhenti. Saya berhentilah.